Συντεταγμένες: 36°24′2″N 140°35′29″E﻿ / ﻿36.40056°N 140.59139°E﻿ / 36.40056; 140.59139

Το **Παραθαλάσσιο Πάρκο Χιτάτσι** (国営ひたち海浜公園, Kokuei Hitachi Kaihinkōen) είναι εθνικό πάρκο στην πόλη Χιτατσινάκα της Ιαπωνίας. Βρίσκεται περίπου 130 χλμ βορειοανατολικά του Τόκιο στο νομό Ιμπαράκι.

Γενική περιγραφή
----------------

Πριν το Β' Παγκόσμιο Πόλεμο υπήρχε στην περιοχή στρατιωτικό αεροδρόμιο, που ονομαζόταν Αεροδρόμιο Χιγκάσι-Μίτο. Μετά τον πόλεμο οι Αμερικανοί το μετέτρεψαν σε πεδίο βολής. Εξαιτίας της ρίψης βομβών είχαν προκληθεί ατυχήματα με θύματα πολίτες. Οι πολίτες της περιοχής ζητούσαν επίμονα να επιστραφεί η περιοχή στην ιαπωνική κυβέρνηση, κάτι που τελικά έγινε το 1973. Από πεδίο βολής ο λόφος μετατράπηκε σε ένα πάρκο με μεγάλη ποικιλία λουλουδιών.

Σε μια έκταση 190 εκταρίων, το πάρκο διαθέτει ανθισμένα λουλούδια όλο το χρόνο.  Το πάρκο έχει γίνει γνωστό για τα λουλούδια νεμόφιλα, τα φυτά με τα «παιδικά μπλε μάτια». Τα 4,5 εκατομμύρια ανθισμένα ημιδιαφανή μπλε λουλούδια την άνοιξη προσελκύουν πολλούς τουρίστες. Εκτός από τα νεμόφιλα, το πάρκο διαθέτει ένα εκατομμύριο νάρκισσους, 170 ποικιλίες τουλίπων και πολλά άλλα λουλούδια. Στις αρχές του καλοκαιριού ανθίζουν οι παπαρούνες και τα τριαντάφυλλα και το καλοκαίρι οι ζίννιες και οι ηλίανθοι. Το φθινόπωρο, οι επισκέπτες μαγεύονται από τα νεροκυπάρισσα (*Bassia scoparia*) και φυτά του γένους Κόσμος.Οι θάμνοι Bassia scoparia παίρνουν ένα κοκκινωπό χρώμα το φθινόπωρο, όταν αρχίσει να πέφτει η θερμοκρασία.Στα τέλη Δεκεμβρίου και αρχές Ιανουαρίου ανθίζουν 10.000 περίπου τουλίπες «παγωτό». Το Φεβρουάριο και τον Μάρτιο ανθίζουν οι δαμασκηνιές.

Στην περιοχή του πάρκου υπάρχει ένα μικρό χωριό με παραδοσιακές αγροικίες.

Το πάρκο περιλαμβάνει μονοπάτια για ποδηλασία μήκους περίπου 11 χιλιομέτρων και ένα μικρό λούνα παρκ με ρόδα λούνα παρκ. Στην περιοχή υπάρχουν αρκετά εστιατόρια και χώρος για μπάρμπεκιου.

Εικόνες
-------

* Baby blue eyes in April«Παιδικά μπλε μάτια» τον Απρίλιο
* Tulips in AprilΤουλίπες τον Απρίλιο
* Mass planting of Bassia scoparia turning colour in Autumn.Μαζική φύτευση Bassia scoparia, που παίρνει χρώμα το Φθινόπωρο.
* Autumn view of the parkΦθινοπωρινή άποψη του πάρκου
* 
* 
*

Εκδηλώσεις
----------

Το Παραθαλάσσιο Πάρκο του Χιτάτσι φιλοξενεί το Rock in Japan Festival τον Αύγουστο κάθε χρόνο.

Στα μέσα Αυγούστου οι θάμνοι Bassia scoparia φωτίζονται χρησιμοποιώντας διάφορα έγχρωμα LED φώτα. Η φωταγώγηση συνδυάζεται με μουσική.

Πρόσβαση
--------

Ο πλησιέστερος σιδηροδρομικός σταθμός είναι ο σταθμός Ατζιγκαούρα στη γραμμή Μινάτο του σιδηροδρόμου Hitachinaka Seaside (μέσω του σταθμού Κατσούτα στη γραμμή JR Joban).

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παραθαλάσσιο πάρκο Χιτάτσι** |

Παραπομπές
----------

1. 1 2  永田純子, ΤΖΟΥΝΚΟ ΝΑΓΚΑΤΑ (2 Σεπτεμβρίου 2019). «Η θάλασσα με τα νεμόφιλα». *ΤΑΞΙΔΙ ΣΤΗΝ ΙΑΠΩΝΙΑ*. Ανακτήθηκε στις 23 Ιουλίου 2022.
2. ↑  «Hitachi Seaside Park». Ανακτήθηκε στις 23 Ιουλίου 2022.
3. ↑  «Hitachi Seaside Park». Ibaraki-Prefectural Tourism & Local Products Association. 2010. Αρχειοθετήθηκε από το πρωτότυπο στις 2 Μαρτίου 2014. Ανακτήθηκε στις 17 Σεπτεμβρίου 2013.
4. ↑  «Hitachi Seaside Park». Ανακτήθηκε στις 23 Ιουλίου 2022.
5. 1 2  «Hitachi Seaside Park». *www.japan-guide.com* (στα Αγγλικά). Ανακτήθηκε στις 23 Ιουλίου 2022.
6. 1 2  «Hitachi Seaside Park». *Japan National Tourism Organization (JNTO)* (στα Αγγλικά). Ανακτήθηκε στις 23 Ιουλίου 2022.
7. ↑  «Hitachi Seaside Park - Ibaraki Attractions - Japan Travel». *JapanTravel* (στα Αγγλικά). Ανακτήθηκε στις 23 Ιουλίου 2022.
8. ↑  «HITACHI SEASIDE PARK». Ανακτήθηκε στις 23 Ιουλίου 2022.

Εξωτερικοί σύνδεσμοι
--------------------

* Επίσημος ιστότοπος
* Η θάλασσα με τα νεμόφιλα άρθρο στον ιστότοπο .
* Παραθαλάσσιο Πάρκο Χιτάτσι βίντεο στο YouTube.


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |